text: मानसून सत्र में पूर्व मुख्यमंत्री भूपेंद्र सिंह हुड्डा के खिलाफ गुरुग्राम में दर्ज एफआइआर के मामले में हंगामा हो सकता है। मानेसर जमीन घोटाले में हाल ही में हुड्डा व कांग्रेस अध्यक्ष राहुल गांधी के जीजा राबर्ट वाड्रा पर मामला दर्ज हुआ है। इनेलो इस मुद्दे को आगे रखकर हुड्डा व सरकार की घेराबंदी का पूरा प्रयास करेगा। वहीं अगर कांग्रेस ने सरकार को घेरने का प्रयास किया तो मंत्री और भाजपा विधायक इसी मुद्दे को आगे रखकर पलटवार करेंगे।